ทางหลวงแผ่นดินหมายเลข 115

ทางหลวงแผ่นดินหมายเลข 115 สายกำแพงเพชร – สากเหล็ก เป็นทางหลวงแผ่นดินแนวตะวันตก–ตะวันออก ที่เชื่อมต่อระหว่างจังหวัดกำแพงเพชรกับจังหวัดพิจิตร สายทางเริ่มต้นที่แยกในเขตเทศบาลเมืองกำแพงเพชร อำเภอเมืองกำแพงเพชร จังหวัดกำแพงเพชร แล้วเริ่มต้นทางหลวงแผ่นดินที่กิโลเมตรที่ 3+600 และสิ้นสุดที่สี่แยกสากเหล็ก อำเภอสากเหล็ก จังหวัดพิจิตร มีระยะทางตลอดทั้งสายรวม 103.641 กิโลเมตร

ในอดีต ทางหลวงแผ่นดินหมายเลข 115 มีระยะทางเฉพาะช่วงเมืองกำแพงเพชรถึงสะพานข้ามแม่น้ำน่าน และทางเลี่ยงเมืองพิจิตร เท่านั้น ส่วนช่วงต่อจากสะพานข้ามแม่น้ำน่านถึงสี่แยกสากเหล็กเคยถูกกำหนดให้เป็นทางหลวงแผ่นดินหมายเลข 111 แต่ในปัจจุบันได้สลับหมายเลขกับถนนเลี่ยงเมืองพิจิตรเรียบร้อยแล้ว

 ประวัติ 
ทางหลวงแผ่นดินหมายเลข 115 เริ่มก่อสร้างเมื่อ พ.ศ. 2511 เดิมเป็นทางหลวงขนาด 2 ช่องจราจรตลอดสาย แบ่งการก่อสร้างเป็น 3 ช่วง ดังนี้

 ตอนที่ 1 
 ตอนที่ 2 บ้านนา–สะพานข้ามแม่น้ำน่าน ระหว่างกิโลเมตรที่ 68+400–90+804 ก่อสร้างโดยบริษัท ส.ไพบูลย์เสถียร จำกัด เริ่มต้นสัญญาวันที่ 26 กันยายน พ.ศ. 2518 สิ้นสุดสัญญาวันที่ 18 พฤศจิกายน พ.ศ. 2519 และเปิดให้บริการในวันที่ 8 ธันวาคม พ.ศ. 2519 โดยก่อสร้างทางต่อจากช่วงกำแพเพชร–บ้านนา ที่แยกบ้านนา ไปจนถึงอำเภอสามง่าม จากนั้นก็ต่อเส้นทางจากสามง่ามมุ่งหน้าไปยังอำเภอเมืองพิจิตร จนไปสิ้นสุดที่เชิงสะพานข้ามแม่น้ำน่าน โดยเฉพาะช่วงสามง่าม–สะพานข้ามแม่น้ำน่านนั้นสร้างทับแนวทางหลวงจังหวัดหมายเลข 1066 (พิจิตร–สามง่าม) บางส่วน ที่สร้างไว้เดิม จนทำให้ทางหลวงสายเดิมดังกล่าวจึงเริ่มนับระยะทางใหม่ โดยนับกิโลเมตรที่ 0 ที่อำเภอสามง่าม ตรงกิโลเมตรที่ 74+668 ของทางหลวงแผ่นดินหมายเลข 115 ตัดกับทางหลวงแผ่นดินหมายเลข 1312 ตรงแยกหน้าสำนักงานสาธารณสุขอำเภอสามง่าม แต่ถ้าเลยแยกนี้ไปก็จะเป็นทางตันสั้นๆไปจรดแม่น้ำยม จึงเป็นจุดสิ้นสุดของทางหลวงสายนี้ โดยทางหลวงแผ่นดินหมายเลข 1312 นั้นเริ่มต้นที่ทางหลวงจังหวัดหมายเลข 1066 แต่ในปัจจุบันทางหลวงหมายเลข 1066 ตั้งแต่ช่วงแยกหน้าสำนักงานสาธารณสุขอำเภอสามง่ามถึงหลักกิโลเมตรที่ 74+668 ของทางหลวงแผ่นดินหมายเลข 115 นั้นได้รวมสายทางเข้ากับทางหลวงแผ่นดินหมายเลข 1312 พร้อมกำหนดให้ทางหลวงหมายเลข 1312 นับกิโลเมตรที่ 0 ตรงกิโลเมตรที่ 74+668 ของทางหลวงแผ่นดินหมายเลข 115 จึงทำให้แนวทางหลวงจังหวัดหมายเลข 1066 เดิมในปัจจุบันเหลือเพียงแค่ติ่งทางตันไปจรดแม่น้ำยมเท่านั้น ซึ่งกรมทางหลวงได้โอนเส้นทางให้เทศบาลตำบลสามง่ามดูแลเส้นทางเป็นที่เรียบร้อยแล้ว
 ตอนที่ 3
ต่อมาในปี พ.ศ. 2545–2546 ได้มีการขยายช่องจราจรช่วงแยกปลวกสูงถึงสะพานข้ามแม่น้ำน่านเป็น 4 ช่องจราจรเหล็ก

 เขตการควบคุม 
ทางหลวงแผ่นดินหมายเลข 115 แบ่งเขตการควบคุมออกเป็น 5 ตอน ได้แก่ 

 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 กำแพงเพชร - แก้วสุวรรณ                            3+600 - 35+680 32.080  บ่อทอง กำแพงเพชร0200 แก้วสุวรรณ - บึงบัว                                    35+680 – 56+215                       20.535  ลานกระบือ พิษณุโลกที่ 10301 บึงบัว - คลองโนน 56+215 – 80+000                       23.785 วชิรบารมี พิจิตร0302 คลองโนน - เนินสมอ 80+000 – 95+950                                               15.950 พิจิตร พิจิตร0303 เนินสมอ - สี่แยกสากเหล็ก 95+950 – 106+950                                             11.000 เขาเจ็ดลูก พิจิตร
 รายชื่อทางแยก 

 อ้างอิง 

 แหล่งข้อมูลอื่น 
 ระบบสารสนเทศโครงข่ายทางหลวง 

115
3-115
หมวดหมู่:ถนนในจังหวัดกำแพงเพชร
หมวดหมู่:ถนนในจังหวัดพิจิตร